Käyttötalousosan talousarvio vuodelle 2021 ja taloussuunnitelma vuosille 2022–2023

Käyttötalousosa pitää sisällään yleishallinnon, sosiaali- ja terveystoimen ja sivistystoimen sekä yhdyskuntapalvelut ja lisäksi muut palvelut ja liiketoiminnan. Käyttötalousosa on budjettirahoitteinen. Käyttötalousosan nettomääräinen raami oli 5 659 113 euroa, joka ylittyy 2021 vuonna 715 081 eurolla eli 12,6 %. Käyttötalousosa on näin ollen 6 374 194 euroa alijäämäinen. Myös suunnittelukaudet jäävät käyttötalouden osalta alijäämäisiksi. Vuodelle 2022 alijäämää on tulossa 6 232 639 euroa ja vuodelle 2023 taloussuunnitelman mukaan alijäämää tulisi 6 320 393 €.

**10 Yleishallinto**

**Palvelusuunnitelman kuvaus**

Yleishallinnon tehtävänä on tuottaa päätöksentekopalveluita sekä koordinoida koko kunnan toimintaa. Toimistotehtävien osalta yleishallinto huolehtii vuonna 2021 kunnan kirjanpidosta ja keskusarkistosta. Palkanlaskenta ulkoistetaan vuoden 2021 kuluessa Kaustisen seutukunnan hoidettavaksi ja isännöintitehtävät siirretään tekniselle toimelle.

Hallintojohtaja toimii mm. kunnassa henkilöstöpäällikkönä ja vastaa yleishallinnon osalta digitaalisten ratkaisujen eteenpäin viemisestä ja käyttöön ottamisesta.

Kunnanjohtajan tehtäviin on liitetty elinkeinotoimen tehtäviä.

**Tavoitteet:**

|  |  |  |  |
| --- | --- | --- | --- |
| Kuntastrategian 2018–2021 osa, mihin tavoite pohjautuu | Tavoite | Mittari | Tavoitearvo |
| Kunnan johtavana periaatteena on kestävän kehityksen edistäminen. | Kokousasiakirjoissa siirrytään sähköiseen materiaaliin paperipostin sijasta | sähköisten materiaalien määrä vs. paperisina lähetetty | 31.12.2021 yli 80 % kunnanhallituksen kokousmateriaaleista toimitetaan sähköisesti. |
| Henkilöstön ammattitaitoa ja työssä jaksamista ja viihtymistä tuetaan täydennyskoulutuksilla sekä työhyvinvointia tukevalla toiminnalla. | Ammattitaitoinen ja motivoitunut henkilöstö. | Henkilöstön koulutustarpeiden/toiveiden kartoitusKehityskeskustelu | Jokaisen työntekijän kanssa käyty kehityskeskustelu vuoden 2021 loppuun mennessä. |
| Varahenkilöjärjestelmä on kunnossa niin, että kunnan tarjoamien palveluiden jatkuvuus turvataan kaikissa tilanteissa. | Työntekijöiden keskeisimmistä tehtävistä löytyy kirjallinen ohje. | Ohje/tehtävä | Työn jatkumisen kannalta keskeisimmistä toiminnoista on laadittu kirjalliset työohjeet. |
| Kunnan toiminta on läpinäkyvää ja avointa ja kunnan asioista tiedotetaan viestintäohjeen mukaisesti | Kaikki päätökset saadaan nettiin nähtäville mahdollisimman pian. | Aika, mikä kuluu päätöksen teosta sen julkaisemiseen netissä. | 1 vrk |
| Kuntalaisilla on mahdollisuus vaikuttaa asioihin ja päätöksentekoon viestintäohjeen menetelmin. | Järjestetään kuntalaisten ja kunnan välisiä tapaamisia säännöllisesti. | Tapaamisten määrä/vuosi | 3–4 |

*Kuva 10 Yleishallinnon tavoitteet vuodelle 2021*

Kuntastrategian lisäksi vaatimuksia ja tavoitteita kunnan toiminnalle asettaa uusi tiedonhallintalaki. Nämä vaatimukset aiheuttavat kunnalle myös taloudellisia kustannuksia lähivuosina, joten ne on hyvä ottaa mukaan talousarvion laadintaan tuleville vuosille.

|  |  |  |  |
| --- | --- | --- | --- |
| Tiedonhallintalain osa, mihin tavoite pohjautuu | Tavoite | Tehtävä | Oltava kunnossa  |
| Tiedonhallintayksikössä on ylläpidettävä sen toimintaympäristön tiedonhallintaa määrittelevää ja kuvaavaa tiedonhallintamallia. | Kunnassa on tiedonhallintamalli, josta löytyy keskeisimmät asiakirjapohjat ja tiedot asiakirjojen julkisuudesta. | Tiedonhallintamallin ylläpito | 2021 |
| Viranomaisen on suunniteltava tietojärjestelmät, tietovarantojen tietorakenteet ja niihin liittyvä tietojenkäsittely siten, että asiakirjojen julkisuus voidaan vaivatta toteuttaa. | Asianhallinta ja palvelujen tiedonhallinnan järjestäminen lain vaatimusten mukaiseksi | Asianhallinta saatava sellaiseksi, jotta asiakirjan käsittelyn tilaa voidaan seurata. | 2022 |
| Tiedonhallintayksikön on seurattava toimintaympäristönsä tietoturvallisuuden tilaa ja varmistettava tietoaineistojen ja tietojärjestelmien tietoturvallisuus koko niiden elinkaaren ajan. | Käyttäjäoikeudet ovat ajantasaiset.Olennaisten tietojärjestelmien vikasietoisuus ja toiminnallinen käytettävyys varmistetaan säännöllisesti. | Käyttöoikeusrekisteri ja sen päivittäminen.Tietojärjestelmien toiminnallisuuden tarkistaminen. | 2023 |

*Kuva 11 Tiedonhallintalain tavoitteet yleishallinnolle vuosille 2021-2023*

Tiedonhallinnan tavoitteisiin pääsemiseksi talousarvion investointiosaan on varattu vuodelle 2022 määräraha uuden asianhallintaohjelmiston hankintaan. Vuoden 2021 aikana arkistoon hankitaan asiakirjojen hävittämisastia (240 litraa), jonka kustannus on vuositasolla 420 €. Arvio perustuu tyhjennyskerran hintaan (70 € + alv) ja tyhjennyskertojen määrään (6).

Videoneuvotteluhuoneeseen hankitaan vanhan, toimimattoman videotykin tilalle seinään kiinnitettävä 65”-85” televisio. Television hankintahinnaksi on talousarvion laadinnan yhteydessä arvioitu 2500 euroa.

**Yleishallinnon tuloarviot ja määrärahat**

|  |  |  |  |  |  |
| --- | --- | --- | --- | --- | --- |
|  | **TP 2019** | **TA 2020** | **TA 2021** | **TS 2022** | **TS2023** |
| Toimintatuotot | 40970 | 40280 | 25800 | 24800 | 29600 |
| Valmistus omaan käyttöön |  |  |  |  |  |
| Toimintamenot | 366602 | 383669 | 416339 | 402952 | 410614 |
| **Toimintakate (netto)** | -325632 | -383669 | -390539 | -378152 | -381014 |

**1100 Vaalit**

Vuonna 2021 järjestetään kuntavaalit ja vuonna 2023 eduskuntavaalit.

**Vaalien tuloarviot ja määrärahat**

|  |  |  |  |  |  |
| --- | --- | --- | --- | --- | --- |
|  | **TP 2019** | **TA 2020** | **TA 2021** | **TS 2022** | **TS2023** |
| Toimintatuotot | 4800,00 |  |  |  | 4800,00 |
| Valmistus omaan käyttöön |  |  |  |  |  |
| Toimintamenot | 3595,00 |  | 2172,00 |  | -2462,00 |
| **Toimintakate (netto)** | 1205,00 |  | -2172,00 |  | 2338,00 |

Investointiosa

Investointiosassa esitetään käyttöomaisuuden hankinnat ja niihin saatavat rahoitusosuudet ja muut tulot sekä omaisuuden myynnit. Investoinneista esitetään mahdollinen kokonaiskustannusarvio ja tarvittava määräraha talousarviovuonna sekä suunnitteluvuosien arvioitu käyttötarve. Jos hankkeen toteutuminen viivästyy arvioidusta aikataulusta, jaksotetaan investoinnin määrärahatarve uudelleen suunnitteluvuosille. Tuleviin investointeihin voidaan varautua tekemällä investointivaraus.

Investointiosan sitovia määrärahoja ovat hankkeeseen tai hankeryhmään myönnetyt nettomäärärahat. Teknisen lautakunnan investointien työohjelmista päättää tekninen lautakunta.

Lestijärven kunnan investoinnit investointisuunnitelman mukaan ovat suunnittelukaudella 2021–2023 yhteensä 2 242 100 euroa. Investointimenot jakautuvat siten, että vuonna 2021 investoidaan 1 943 500 eurolla, 2022 vuonna 256 800 eurolla ja 2023 vuonna 41 800 eurolla.

Koska nykyinen verorahoitustaso ei tuota riittävää vuosikatetta suunniteltujen nettoinvestointien rahoittamiseen, on vuodelle 2021 otettava lisää lainaa kunnan investointeja varten.

|  |  |  |  |  |  |
| --- | --- | --- | --- | --- | --- |
|  |  |  | **TA 2021** | **TS 2022** | **TS 303** |
| **Yleishallinto** | Menot |  |   |  |  |
|  |  | Maanhankinta | 260000 |  |  |
|  |  | Kunnantoimisto | 15000 |  |  |
|  |  | Nettisivut | 10700 |  |  |
|  |  | Asianhallintaohjelmisto |   | 40000 |  |
|  |  | Tabletit | 7000 |  |  |
|  |  | Yhteensä | 292700 | 40000 | 0 |
|  | Tulot |  | 0 | 0 | 0 |
|  | **Netto** |  | **-292700** | **-40000** | **0** |